باتی آفریقا اؤلکه‌سی نیجریه‌ده سون 4 آیدا 100دن چوخ اوشاق، آوروپایا گؤتورولمه وعده‌سی ایله لیبی‌یه قاچیریلیب.
نیجریه خبر آژانسی‌نین (NAN) وئردیگی خبره گؤره، نیجریه اینسان قاچاقلیغی و غیری-قانونی گؤچمن بنین کووردیناتورو گودوین اوباسکی، ائتدیگی آچیقلامادا، اوشاق‌لارین آوروپایا گؤتورولمه وعده‌‌سی ایله قاچیریلدیغینی ایفاده ائده‌رک اوشاق‌لارین چوخونون هارا آپاریلاجاغی خبرسیز اولدوغونو قید ائدیب.
عائله‌لرین و اوشاق‌لارین اینسان آلوئرینه قارشی آییق اولما‌لاری چاغیریشیندا اولان اوباسکی،
بوندان سونرا سیزی آوروپایا آپارماغی تکلیف ائدن هر کسی پولیسه بیل‌دیرین. چونکی اونلار سیزی یالنیز صحرا چؤلو و آغدنیزه آپاریرلار و سونوندا اؤزونوزو لیبی‌ده گؤروسونوز." دئدی.
اوباسکی، غیری-قانونی سیاحت‌لر سببی ایله مین‌لرله اینسانین حیاتینی ایتیردیگینی وورغولاییب.
راپور‌لارا گؤره، سون 6 آیدا تخمینن 3 مین 400 نیجریه‌لی قاچقین کؤنول‌لو اولا‌راق لیبی‌دن اؤلکه‌لرینه قاییتدی.
آوروپایا گئتمک اوچون لیبی اوزرین‌دن صحرا چؤلو و آغدنیزی کئچمه‌یه چالیشان گؤچمن‌لرین بعضی‌لری، اینسان قاچاقچی‌لاری‌نین الینه دوشور، چؤلده، یا دا دنیزده حیاتینی ایتیریر.
